हैदराबाद। तेलंगाना के मुख्यमंत्री के. चंद्रशेखर राव (केसीआर) ने गुरुवार (6 सितंबर) को अचानक मंत्रिमंडल की आपात बैठक बुलाकर राज्य विधानसभा को भंग करने की सिफारिश कर दी। बैठक के बाद मुख्यमंत्री केसीआर ने राज्यपाल ईएसएल नरसिम्हन से मुलाकात कर उन्‍हें विधानसभा भंग करने का प्रस्ताव सौंपा जिसे उन्होंने स्वीकार कर लिया है। उधर, तेलंगाना कांग्रेस अध्यक्ष एन. उत्तम कुमार रेड्डी ने केसीआर के फैसले की आलोचना की है। उन्होंने कहा कि केसीआर ने विधानसभा भंग करके अपनी कब्र खोदी है। हम चुनाव के लिए तैयार हैं।